ฉลุย!พ.ร.บ.งบปี63วาระแรกโหวต 251 เสียง โนโหวต 234 เสียง ฮือฮา”ธนาธร”นั่งกมธ.แปรญัตติ30วัน
ฉลุย !! พ.ร.บ.งบปี 63 วาระแรก โหวต 251 เสียง งดออกเสียง 234 เสียง - ฮือฮา”ธนาธร” เข้าสภา นั่งกมธ.แปรญัตติ 30 วัน
ฉลุย !! พ.ร.บ.งบปี 63 วาระแรก โหวต 251 เสียง งดออกเสียง 234 เสียง - ฮือฮา”ธนาธร” เข้าสภา นั่งกมธ.แปรญัตติ 30 วัน
19 ต.ค. 2562

ที่ประชุมสภาผู้แทนราษฎร ลงมติรับหลักการร่างพ.ร.บ.งบประมาณรายจ่ายประจำปีงบประมาณ พ.ศ.2563 วาระแรก ด้วยคะแนนเสียง 251 งดออกเสียง 234 ไม่ลงคะแนน 1 จากผู้เข้าร่วมประชุมทั้งหมด 486 เสียง
พร้อมตั้งคณะกรรมาธิการวิสามัญ จำนวน 64 คน แบ่งเป็น คณะรัฐมนตรี 15 คน พรรคการเมือง 49 คน ประกอบด้วยพรรคเพื่อไทย 13 พรรคพลังประชารัฐ 12 พรรคอนาคตใหม่ 8 พรรคประชาธิปัตย์ 5 พรรคภูมิใจไทย 5 พรรครวมพลังประชาชาติไทย 1 พรรคชาติไทยพัฒนา 1 พรรคเสรีรวมไทย 1 พรรคประชาชาติ 1 พรรคเพื่อชาติ 1 พรรคเศรษฐกิจใหม่ 1 โดยกำหนดเวลาแปรญัตติ 30 วัน
ทั้งนี้ ในส่วนของพรรคอนาคตใหม่(อนค.) ได้เสนอชื่อนายธนาธร จึงรุ่งเรืองกิจ หัวหน้าพรรคอนาคตใหม่ เป็นกรรมาธิการวิสามัญฯ
ขณะที่ นายสุทิน คลังแสง ในฐานะประธานกรรมการประสานงานพรรคร่วมฝ่ายค้าน (วิปฝ่ายค้าน) กล่าวในช่วงการสรุปการอภิปรายร่างพ.ร.บ.งบประมาณรายจ่ายประจำปี 63 ว่า ในครั้งนี้ 7 พรรคร่วมฝ่ายค้านได้เสนอแนะ และจะให้โอกาสผ่านไป ส่วนในวาระ 2-3 มาว่ากันอีกครั้ง แต่มีข้อแม้ว่าในวาระ 2 หวังว่าจะช่วยกันเท่าที่โอกาสจะอำนวย และในวาระ 3 จะยกมือให้ผ่านทุกคน บ้านเมืองเราก็เดินได้
“แต่หากวาระ 2 ไม่ทำ วาระ 3 คว่ำเลยนะครับ” นายสุทิน กล่าว